I Zoêni Canterìn de Sànt'Orçéize

I Zoêni Canterìn de Sànt'Orçéize (I Giovani Canterini di Sant'Olcese in italiàn) són in grùppo muxicâle, ò pe mêgio dî 'na squàddra, de cànto do tralalêro, unn-a de ciù inportànti esprescioìn da mûxica in zenéize.

 Stöia 
miniatura|Létia ofiçiâ de motivaçión e asegnaçión do Prémio Regionâle Lìgure do 1996 a I Zoêni Canterìn de Sànt'Orçéize.
Scibén che i prìmmi incóntri tra i sò ménbri remóntan za a-o 1993, a squàddra a l'é ofiçialménte nasciûa into 1994, co-a sò prìmma exibiçión a-o Tiâtro Càrlo Felîçe. O grùppo a l'é formòu da cantoî e muxicìsti che travagiâvan into cànpo da mûxica étnica e che pi-â ciù pàrte vegnîvan da-a zöna de Sànt'Orçéize, pàize a mónte de Zêna da-o quæ àn pigiòu o nómme.

Doî ànni dòppo a sò formaçión, a squàddra a l'à goâgnòu a seténn-a ediçión do Premio Città di Recanati 1996 - Nuove tendenze della canzone d'autore co-o pésso O trallalero canson de 'na vitta (O tralalêro cansón de 'na vìtta segóndo a grafîa ofiçiâ) do Pòulo Bezàgno, méistro e contræto do grùppo. Quésta cansón, inte 'n mòddo scìmile a de âtre squàddre de tralalêro, a l'é stæta scrîta cómme 'na spécce de "Ìnno" do grùppo da-o sò diretô artìstico. I Zoêni Canterìn de Sànt'Orçéize són coscì diventæ o prìmmo grùppo de cànto popolâre zenéize a goâgnâ 'n prémio de rilevànsa naçionâle e internaçionâle, gràçie a 'na cansón d'outô co-e sonoritæ tìpiche di tralalêri.

De lóngo inte st'ànno chi, a squàddra a l'à riçevûo o "Prémio Regionâle Lìgure" inta categorîa "Mûxica" ascì, pe avéi portòu con sucèsso o tralalêro zenéize de fêua di confìn da Región Ligùria e pe avéi parteçipòu a-a sò prìmma manifestaçión internaçionâle, o Folkest do '96.

Into 2011 a squàddra a l'é stæta riconosciûa cómme "Grùppo de Interèsse Naçionâle" da-o Ministêro pe-i Bêni e-e Ativitæ Colturâli.
miniatura|Diciaraçión de "Grùppo de Interèsse Naçionâle", asegnòu a-i 17 de màrso do 2011 a I Zoêni Canterìn de Sànt'Orçéize, da-o Minìstro pe-i Bêni e-e Ativitæ Colturâli Sandro Bondi.

A-a giornâ d'ancheu, I Zoêni Canterìn de Sànt'Orçéize vàn avànti co-e sò exibiçioìn e con l'òpera de pràtica e difuxón do tralalêro, spécce tra e nêuve generaçioìn, pe promêuve a coltûa do cànto lìgure a ciù vôxe pe mêzo de l'ativaçión de 'n louêio permanénte ch'o se têgne tùtte e setemànn-e inta sêde da squàddra.

 Discografîa 

 Àlbon 

 1994 - MC Il canto Raccontato (O cànto contòu) - outoprodûto
 1998 - CD Trallalero Genovese (Tralalêro Zenéize) - Al Sur
 1999 - CD Canterini all’opera (Canterìn a l'òpera) - Deferrari Devega
 2000 - CD Nel suono di Genova (Into són de Zêna) - Ethnoworld
 2017 - CD ’Na reuza sarvæga ('Na rêuza sarvæga) - aotoprodûto

 Parteçipaçioìn a compilation 

 1996 - CD Premio città di Recanati VII edizione - ed. Sony Bmg

 Televixón 

 1996 - Tenera è la notte - Rai 2 - Arnaldo Bagnasco, Speciale Premio città di Recanati
 2003 - Il sabato del Villaggio - Rete 4
 2015 - Le ugole genovesi ancelle della tradizione - Tg2 Mizar

 Exibiçioìn 

 1996 - Recanati - Premio Città di Recanati
 1996 - Koper, FolkEst - Conçèrto co-o grùppo Pitura freska
 1999 - Zêna, Tiâtro Càrlo Felîçe - Canterini all'Opera
 2000 - Zêna, Tiâtro Càrlo Felîçe - Canterini all'Opera, segónda ediçión
 2009 - Bològna, Universcitæ Alma Mater Studiorum - Auditorium di Louêi DMS - Suoni dal Mondo
 2018 - Bèrna, Auditorium Grosse Halle - Linea, conçèrto multidisciplinâ in scê çitæ marìtime. Zêna, Amsterdàm, Nêuva York
 2018 - Zêna, Cantê Navâli Mariotti - Linea conçèrto multidisciplinâ in scê çitæ marìtime. Zêna, Amsterdàm, Nêuva York
 2018 - Bèrna, Tiâtro Vis a Vis - Conçèrto de tralalêro zenéize, pàrte da tournée Linea
 2018 - Innsbruck, Treibhaus - Alpen Harmonien, conçèrto promòsso da l'Universität Mozarteum inte l'ànbito de 'na série de conferénse in scê coltûe muxicâli de Àrpi
 2019 - Zêna, Galerîa Naçionâle de Palàçio Spìnoa - Conçèrto inte l'òcaxón da Giornâ Naçionâle do Folclôre e de Tradiçioìn Popolâri, institoîa da-a Prescidénsa do Conséggio di Minìstri
 2019 - Canpomòn, Cabannun - Ghe semmo festival, festivàl in léngoa lìgure (progètto do Mike fC)
 2022 - Lisciàndria, Conservatöio Antönio Vivâdo - Revìsta L'altra musica, conçèrto La polivocalità nel trallalero genovese
 2023 - Zêna, Ciàssa De Feræ - Prêuve inta ciàssa pe l'òcaxón di trent'ànni d'ativitæ do grùppo, co-o patrocìnio da Región

 Nòtte 

 Bibliografîa 

 Artìcoli 













 Lìbbri 





 Âtri progètti 

 Colegaménti estèrni 




Categorîa:Muxica da Liguria